CELEX: 31970R1946
Language: ro
Date: 1970-09-29 00:00:00
Title: Regulamentul (CEE) nr. 1946/70 al Comisiei din 29 septembrie 1970 de modificare a duratei de valabilitate a Regulamentului (CEE) nr. 1767/68 privind regimul prețurilor minime la exportul către țările terțe al cepelor, bulbilor și tuberculilor de flori

03/Volumul 01
            
            
               RO
            
            
               Jurnalul Ofícial al Uniunii Europene
            
            
               155
            
         31970R1946
   
               L 215/15
            
            
               JURNALUL OFÍCIAL AL UNIUNII EUROPENE
            
            
               
            
         
      REGULAMENTUL (CEE) NR. 1946/70 AL COMISIEI
   
   din 29 septembrie 1970
   de modificare a duratei de valabilitate a Regulamentului (CEE) nr. 1767/68 privind regimul prețurilor minime la exportul către țările terțe al cepelor, bulbilor și tuberculilor de flori
   COMISIA COMUNITĂȚILOR EUROPENE,
   având în vedere Tratatul de instituire a Comunității Economice Europene,
   având în vedere Regulamentul (CEE) nr. 234/68 al Consiliului (1) din 27 februarie 1968 privind organizarea comună a piețelor în sectorul plantelor vii și produselor de floricultură, în special articolul 7 alineatul (2),
   întrucât Regulamentul (CEE) nr. 1767/68 al Comisiei (2) din 6 noiembrie 1968 privind regimul prețurilor minime la exportul către țările terțe al cepelor, bulbilor și tuberculilor de flori, are o durată limitată până la 31 mai 1971;
   întrucât experiența dobândită a demonstrat eficacitatea regimului prețurilor minime la export, instituit de regulamentul menționat anterior; întrucât, datorită acestui fapt, este indicat să se elimine limitarea duratei de valabilitate a regulamentului menționat;
   întrucât măsurile prevăzute în prezentul regulament sunt conforme cu avizul Comitetului de gestionare a plantelor vii și a produselor de floricultură,
   ADOPTĂ PREZENTUL REGULAMENT:
   Articolul 1
   Se elimină a doua teză de la articolul 4 din Regulamentul (CEE) nr. 1767/68.
   Articolul 2
   Prezentul regulament intră în vigoare în a treia zi de la data publicării în Jurnalul Oficial al Comunităților Europene.
   
      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 29 septembrie 1970.
      
         
            Pentru Comisie
         
         
            Președintele
         
         Franco M. MALFATTI
         
      
   
   
      (1)  JO L 55, 2.3.1968, p. 1.
   
      (2)  JO L 271, 7.11.1968, p. 7.